# data[].attributes.body
Ακολουθεί ενα εύχρηστο και σύντομο βιντεο σχετικά με την διάγνωση και αξιολόγηση των μαθησιακών δυσκολιών:

# data[].attributes.attachment_link.title
Μαθησιακές Δυσκολίες: Διάγνωση - Αντιμετώπιση

# data[].attributes.headline
Ερευνητική εργασία

# data[].attributes.subject
Ερευνητική εργασία

# data[].attributes.body
Παρακάτω ακολουθεί  μια εργασία του αριστοτέλειου πανεπιστημίου θεσσαλονί
κης για τις «Απόψεις εκπαιδευτικών για τους μαθητές με δυσλεξία και μαθησιακές δυσκολίες»

# data[].attributes.headline
ΑΡΘΡΟ ΓΙΑ ΔΥΣΛΕΞΙΑ

# data[].attributes.subject
ΑΡΘΡΟ ΓΙΑ ΔΥΣΛΕΞΙΑ

# data[].attributes.body
Στο συγκεκριμένο άρθρο παρουσιάζονται τα συμπώματα της δυσλεξίας.

# data[].attributes.attachment_link.readable_text
Της Ιωάννας Δημητριάδου*

Η δυσλεξία είναι οι ειδικές μαθησιακές δυσκολίες κυρίως στην ανάγνωση, στη γραφή και στα μαθηματικά από τα πρώτα σχολικά χρόνια. Η δυσλεξία δεν είναι ασθένεια. Τα παιδιά με δυσλεξία έχουν ένα χαρισματικό και παραγωγικό μυαλό που μαθαίνει απλά με διαφορετικό τρόπο. Έχουν συνήθως υψηλό δείκτη ευφυίας. Η νοημοσύνη τους δεν είναι το πρόβλημα. Απλά υπάρχει ένα απροσδιόριστο κενό μεταξύ της μαθησιακής τους ικανότητας και αυτά που πρέπει να πετύχουν στο σχολείο. Γι'' αυτό καμιά φορά φαίνονται πως δεν καταλαβαίνουν και οι δάσκαλοι το αποδίδουν στη νοημοσύνη τους.

Τα παιδιά με δυσλεξία είναι χαρισματικά. Έχουν τα δυνατά και αδύνατα σημεία όπως όλοι οι άνθρωποι. Είναι πολύ δημιουργικά και έχουν ασυνήθιστα ταλέντα στην τέχνη, στον αθλητισμό, στη μουσική, στο θέατρο και στους υπολογιστές. Απλά οι δυσκολίες που έχουν στη γλώσσα, τους κάνει να διαφοροποιούνται από τους συμμαθητές τους.

Είναι σημαντικό οι δάσκαλοι και οι γονείς να γνωρίζουν τα χαρακτηριστικά των δυσλεκτικών παιδιών. Έτσι, αναγνωρίζοντας τις δυσκολίες τους, μπορούν να επιλέξουν τις κατάλληλες τεχνικές μάθησης ώστε να βοηθήσουν τα παιδιά.

Τα κύρια χαρακτηριστικά των δυσλεκτικών παιδιών στη νηπιακή ηλικία (3-6 χρονών) είναι:

· Δυσκολεύονται σε ασκήσεις ομοιοκαταληξίας.

· Δυσκολεύονται στην αναγνώριση συλλαβών, φωνολογίας γραμμάτων και της διάκρισής τους.

· Δυσκολεύονται στην πραγματοποίηση διαφόρων εντολών.

· Δεν τελειώνουν τις δραστηριότητές τους.

· Δεν μπορούν να πουν μια ιστορία με τη σειρά.

· Δυσκολεύονται να ζωγραφίσουν μέσα σε γεωμετρικά σχήματα ή τα γράμματα της αλφαβήτου.

· Έχουν φτωχό λεξιλόγιο

Γνωρίζοντας τα χαρακτηριστικά των δυσλεκτικών παιδιών στη νηπιακή ηλικία και έχοντας μια καθημερινή επαφή με τις νηπιαγωγούς, οι γονείς είναι ενήμεροι για το μαθησιακό προφίλ των παιδιών τους. Έτσι, όταν τα παιδιά ξεκινούν το Δημοτικό, οι γονείς μπορούν να ενημερώσουν τους δασκάλους για τυχόν δυσκολίες και έτσι να γίνει πιο εύκολη και πιο εποικοδομητική η παρέμβαση.

Ας δούμε, λοιπόν, τα χαρακτηριστικά των παιδιών με δυσλεξία στο Δημοτικό.

· Δυσκολίες στην ανάγνωση (παραλείπει ή προσθέτει γράμματα, μπερδεύει λέξεις που μοιάζουν οπτικά ή ακουστικά, παραλείπει σημεία στίξης ή κάνει λάθος τονισμός, συγχέει τα γράμματα, π.χ. το 'φ με το 'β', το 'δ' με το 'θ', διαβάζει διστακτικά). Έρευνες έχουν δείξει ότι οι αναγνωστικές δυσκολίες οφείλονται κυρίως σε ανεπάρκεια φωνολογικής επεξεργασίας. Δηλαδή, το παιδί να έχει τη δυνατότητα να αναγνωρίζει τους ήχους των γραμμάτων ώστε να φτιάχνει λέξεις

· Δυσκολίες στην κατανόηση κειμένων (ιδιαίτερα στα μαθήματα ιστορίας και θρησκευτικών).

· Δυσκολίες στον προφορικό λόγο (αναγραμματισμοί, εκφραστικά λάθη).

· Δυσκολίες στην ορθογραφία, δηλαδή, δυσορθογραφία (αυτές αναφέρονται κυρίως σε γραμματικούς κανόνες, π.χ. οι καταλήξεις των ουσιαστικών, των ρημάτων ή των επιθέτων, χρήση κεφαλαίων ανάμεσα στα μικρά).

· Δυσκολίες στο γραπτό λόγο (σκέφτομαι και γράφω, απάντηση ερωτήσεων).

· Δυσγραφία ή κακογραφία (ακαταστασία στο γραπτό, δυσανάγνωστες λέξεις).

· Δυσκολίες στα μαθηματικά-δυσαριθμία (πολλαπλασιασμοί, διαιρέσεις, προβλήματα με πολλαπλές πράξεις).

· Δυσκολίες στην οπτική αντίληψη των λέξεων (παραλείπει γραμμές ή λέξεις την ώρα που διαβάζει, κουνάει το κεφάλι του παρά τα μάτια του στο διάβασμα, μπερδεύει λέξεις που μοιάζουν οπτικά με αποτέλεσμα άλλη λέξη να είναι γραμμένη και άλλη να διαβάζει).

· Δυσκολίες στη ακουστική αντίληψη των λέξεων (π.χ. ακούει 'φάρος' και γράφει 'βάρος').

· Δυσκολίες στην εκμάθηση ξένης γλώσσας

· Δυσκολίες στον προσανατολισμό, στο χώρο και στο χρόνο.

· Μη καθορισμένη πλευρίωση (μπερδεύει την αριστερή κατεύθυνση με τη δεξιά ή το αντίθετο).

· Αδύνατη μνήμη ακολουθιών (οι μέρες της εβδομάδας, οι μήνες ή οι αριθμοί τηλεφώνου)

· Δυσκολίες κοινωνικό-συναισθηματικής φύσεως (αποτυχίες, χαμηλή αυτοεκτίμηση).

· Διαταραχές προσοχής (δεν μπορεί να συγκεντρωθεί σε κάποια δραστηριότητα για πολλή ώρα).

· Διαταραχές ελλειμματικής προσοχής-υπερκινητικότητα (δεν απασχολείται για πολύ σε μια δραστηριότητα, έχει αδύναμη μνήμη, δεν μπορεί να περιμένει τη σειρά του, μεταπηδάει από μια δραστηριότητα σε μια άλλη, δεν μπορεί να κάτσει για πολλή ώρα σε μια καρέκλα).

Αξίζει εδώ να σημειωθεί ότι δεν είναι απαραίτητο τα δυσλεκτικά παιδιά να αντιμετωπίζουν όλες τις παραπάνω δυσκολίες και με την ίδια ένταση. Όπως δεν είναι απαραίτητο όσα παιδιά αντιμετωπίζουν τέτοιες δυσκολίες να είναι δυσλεκτικά. Μπορεί απλά να αντιμετωπίζουν κάποιες μαθησιακές δυσκολίες σε κάποιους τομείς. Επίσης, κάποια χαρακτηριστικά, όπως η διάσπαση προσοχής και η υπερκινητικότητα μπορεί απλά να συνυπάρχουν με τη δυσλεξία αλλά να αποτελούν από μόνα τους διαταραχές. Εκεί, λοιπόν, χρειάζεται ένα ειδικό πρόγραμμα παρέμβασης.

* Η κα. Ιωάννα Δημητριάδου είναι Ειδική Παιδαγωγός σε θέματα Δυσλεξίας και Μαθησιακών Δυσκολιών

ΒΙΒΛΙΟΓΡΑΦΙΑ:

1) Δημήτρης Αναστασίου (1998), ¨Δυσλεξία: Θεωρία και Έρευνα - Όψεις Πρακτικής¨, εκδόσεις Άτραπός

2) Miles, T.R. & Miles, E. (1990). Dyslexia: A Hundred Years on. Milton Keynes: Open University Press.

3) Turner, M. (1997). Psychological Assessment of Dyslexia. London: Whurr. Brock L., Eide, M.D., M.A. & Fernette F. EiDe, M.D. (2011).

# data[].attributes.attachment_link.title
Δείτε ποια σημάδια μαρτυρούν, ότι το παιδί σας μπορεί να έχει δυσλεξία | LiberalGr

# data[].attributes.attachment_link.description
Της Ιωάννας Δημητριάδου* Η δυσλεξία είναι οι ειδικές μαθησιακές δυσκολίες κυρίως στην ανάγνωση, στη γραφή και στα μαθηματικά από τα πρώτα σχολικά χρόνια. Η δυσλεξία δεν είναι ασθένεια. Τα παιδιά με δυσλεξία έχουν ένα χαρισματικό και παραγωγικό μυαλό που μαθαίνει απλά με διαφορετικό τρόπο. Έχουν συνήθως υψηλό δείκτη ευφυίας.

# data[].attributes.headline
ΔΙΑΤΑΡΑΧΗ ΕΛΛΕΙΜΜΑΤΙΚΗΣ ΠΡΟΣΟΧΗΣ ΚΑΙ ΥΠΕΡΚΙΝΗΤΙΚΟΤΗΤΑ

# data[].attributes.subject
ΔΙΑΤΑΡΑΧΗ ΕΛΛΕΙΜΜΑΤΙΚΗΣ ΠΡΟΣΟΧΗΣ ΚΑΙ ΥΠΕΡΚΙΝΗΤΙΚΟΤΗΤΑ

# data[].attributes.body
Ο όρος "διαταραχή ελλειμματικής προσοχής / υπερκινητικότητα" (ΔΕΠ-Υ) αναφέρεται σε παιδιά και ενήλικες, που αντιμετωπίζουν σοβαρές   δυσκολίες σε σημαντικούς τομείς της ζωής τους, όπως στις διαπροσωπικές σχέσεις, στο σχολείο, στην εργασία και στην οικογένεια, εξαιτίας υπερβολικής κινητικής δραστηριότητας και προβλημάτων στον έλεγχο της προσοχής και των παρορμήσεων. Τα παιδιά με ΔΕΠΥ δυσκολεύονται να ανταποκριθούν σε καταστάσεις στις οποίες τα περισσότεροι από τους συνομηλίκους τα καταφέρνουν πολύ εύκολα

# data[].attributes.headline
ΔΥΣΟΡΘΟΓΡΑΦΙΑ

# data[].attributes.subject
ΔΥΣΟΡΘΟΓΡΑΦΙΑ

# data[].attributes.body
Είναι διαταραχή της ορθογραφίας και των κανόνων που τη διέπουν η οποία συχνά συνοδεύει τη δυσλεξία αλλά μπορεί να υπάρχει κ μόνη της. Αφορά τη δυσκολία της γραφής στο επίπεδο λέξης, πρότασης και σύνταξης παραγράφου.

# data[].attributes.headline
ΔΥΣΑΝΑΓΝΩΣΙΑ

# data[].attributes.subject
ΔΥΣΑΝΑΓΝΩΣΙΑ

# data[].attributes.body
Στη διαταραχή αυτή μεγάλο ρόλο παίζει η επεξεργασία ανάμεσα σε αυτό που διαβάζουμε και σε αυτό που γράφουμε.

Συνήθως οφείλεται σε ανικανότητα του εγκεφάλου να επεξεργαστεί τα οπτικά ερεθίσματα ενός κειμένου. Υπάρχει όμως και η πιθανότητα να οφείλεται σε κάποια φωνολογική διαταραχή του παιδιού, όπου αδυνατεί να αποκωδικοποιήσει τους ήχους. Πολύ σημαντική στο στάδιο αυτό είναι η παρέμβαση του λογοθεραπευτή. Τα παιδιά με δυσαναγνωσία εμφανίζουν λάθη κατά την ανάγνωση εφόσον παραλείπουν η αντικαθιστούν λέξεις και δυσκολεύονται στην αποκωδικοποίηση.

# data[].attributes.body
είναι ενα βιντεο ευαισθητοποίησης όλων απο ενα παιδί με μαθησιακές δυσκολίες

# data[].attributes.attachment_link.title
Μαθησιακές δυσκολίες

# data[].attributes.body
Είναι διαταραχή η οποία χαρακτηρίζεται από δυσκολίες στη γραφή. Τα παιδιά με αυτή τη διαταραχή σχηματίζουν γράμματα με λάθος μέγεθος ή κατεύθυνση, ενώ οι λέξεις τους έχουν σχεδόν πάντα ορθογραφικά λάθη.

# data[].attributes.headline
ΔΥΣΑΡΙΘΜΗΣΙΑ

# data[].attributes.subject
ΔΥΣΑΡΙΘΜΗΣΙΑ

# data[].attributes.body
Είναι δυσκολία στην εκμάθηση μαθηματικών εννοιών και δεξιοτήτων.

Η δυσαριθμησία μπορεί να είναι:

Αναπτυξιακή-εξελικτική, όταν εμφανίζεται στο αρχικό στάδιο εκμάθησης μαθηματικών εννοιών του παιδιού

Επίκτητη, όπου το άτομο έχει έρθει για κάποιο διάστημα σε επαφή με τις μαθηματικές έννοιες, αλλά με το πέρασμα του χρόνου χάνει αυτή τη δεξιότητα.

# data[].attributes.body
Η δυσλεξία αναφέρεται ως δυσκολία στην επεξεργασία του γραπτού λόγου με αποτέλεσμα να υπάρχει δυσκολία στην ανάγνωση και στην εκμάθηση της ορθογραφίας των λέξεων. Σε αντίθεση με άλλες διαταραχές, η δυσλεξία είναι πολύ πιθανό να είναι κληρονομική.

# data[].attributes.headline
 ΟΡΙΣΜΟΣ Μ.Δ

# data[].attributes.subject
 ΟΡΙΣΜΟΣ Μ.Δ

# data[].attributes.body
«Οι μαθησιακές δυσκολίες είναι ένας γενικός όρος που αναφέρεται σε μια ανομοιογενή ομάδα διαταραχών, οι οποίες εκδηλώνονται με σημαντικές δυσκολίες στην κατάκτηση και χρήση ικανοτήτων ακρόασης, ομιλίας, ανάγνωσης, γραφής, συλλογισμού ή μαθηματικής ικανότητας. Οι διαταραχές αυτές είναι εγγενείς στο άτομο, αποδίδονται σε δυσλειτουργία του κεντρικού νευρικού συστήματος και μπορεί να υπάρχουν σε όλη τη διάρκεια της ζωής».